A szülői felügyelet áttekintése, a Szülői felügyelet alkalmazás és annak használata olyan egyéb helyzetekben, amikor egy felhasználó hozzáférésének korlátozásai szükségesek.
Úr Balázs
ur dot balazs at fsf dot hu 2022.

# Bevezetés a szülői felügyeletbe

A szülői felügyelet segítségével korlátozható, hogy a nem rendszergazdai fiókok mit tehetnek a számítógépen, azzal a céllal, hogy a szülők korlátozhassák, hogy mit tehetnek a gyermekeik, amikor felügyelet nélkül vagy korlátozott felügyelet mellett használják a számítógépet.

Ez a funkció más helyzetekben is használható – például egyéb gondozó-gondozott kapcsolatokban –, de „szülői felügyelet” címkével van ellátva, hogy könnyen megtalálható legyen, mivel a legtöbb ember ezt keresi.

A szülői felügyelet bármely felhasználóhoz lekérdezhető és beállítható a Szülői felügyelet alkalmazás használatával. Ez a felső sávjában lévő lapokon felsorolja a nem rendszergazdai fiókokat, és alatta megjeleníti az aktuális szülői felügyeleti beállításokat. A szülői felügyelet változtatásai azonnal érvénybe lépnek.

A számítógép használatára vonatkozó korlátozások csak a nem rendszergazdai fiókokra alkalmazhatók. Egy felhasználó szülői felügyeleti beállításait csak egy rendszergazda változtathatja meg, bár a rendszergazda ezt a felhasználó fiókjából is megteheti a jelszavának megadásával, amikor a Szülői felügyelet alkalmazás erre kéri.