# 8. Billentyűtársítások

Parancsok társítása billentyűkombinációkhoz, és a társítások módosítása
Joanmarie Diggs
joanied@gnome.org

Creative Commons Share Alike 3.0

Hammer Attila
hammera at pickup dot hu 2010, 2011, 2012, 2013, 2014, 2015, 2016, 2018, 2020, 2021.

# Billentyűtársítások

Az Orka rengeteg funkciót tartalmaz. Sok funkciónak van előre definiált billentyűtársítása, másoknak nincs. A létező billentyűtársítások az alábbi lépések végrehajtásával megváltoztathatók, törölhetők, vagy billentyűtársítás rendelhető a ki nem osztott Orka funkciókhoz.

# Billentyűtársítás hozzárendelése egy nem kiosztott funkcióhoz

Az Orka beállítások párbeszédpanel megnyitásához nyomja meg az Orka módosító Szóköz billentyűkombinációt.

Lépjen a Billentyűtársítások lapra.

Lépjen arra a cellára, amely tartalmazza a billentyűtársítással nem rendelkező parancsot.

A jobbra nyíl segítségével lépjen a Billentyűtársítás oszlopra, majd nyomja meg az Enter billentyűt.

Nyomja le a kívánt billentyűkombinációt.

Az új billentyűkombináció megerősítéséhez nyomja meg az Enter billentyűt. Ezután a módosítás mentésre kerül, a táblázat Módosítva cellájában található jelölőnégyzet pedig jelzi a billentyűtársítás módosítását.

Nyomja meg az Alkalmaz gombot.

# Létező billentyűtársítások megváltoztatása

Az Orka beállítások párbeszédpanel megnyitásához nyomja meg az Orka módosító Szóköz billentyűkombinációt.

Lépjen a Billentyűtársítások lapra.

A nyílbillentyűk segítségével lépjen a módosítani kívánt billentyűtársításra, majd nyomja meg az Enter billentyűt.

Nyomja le a kívánt billentyűkombinációt.

Az új billentyűkombináció megerősítéséhez nyomja meg az Enter billentyűt. Ezután a módosítás mentésre kerül, a táblázat Módosítva cellájában található jelölőnégyzet pedig jelzi a billentyűtársítás módosítását.

Nyomja meg az Alkalmaz gombot.

# Eredeti billentyűtársítások visszaállítása

Az Orka beállítások párbeszédpanel megnyitásához nyomja meg az Orka módosító Szóköz billentyűkombinációt.

Lépjen a Billentyűtársítások lapra.

Lépjen a visszaállítani kívánt billentyűtársítás Módosítva oszlopára.

A Szóköz billentyű lenyomásával törölje a Módosítva jelölőnégyzetet.

Nyomja meg az Alkalmaz gombot.

# Létező billentyűtársítások törlése

Az Orka beállítások párbeszédpanel megnyitásához nyomja meg az Orka módosító Szóköz billentyűkombinációt.

Lépjen a Billentyűtársítások lapra.

A nyílbillentyűk segítségével lépjen a törölni kívánt billentyűtársítás cellájára, majd nyomja meg az Enter billentyűt.

Amikor megjelenik az „Üsse le az új billentyűparancsot” üzenet, nyomja meg a Del vagy a BackSpace billentyűt. Ezután a billentyűtársítás törlésre kerül, valamint elhangzik a „Billentyűtársítás törölve” üzenet.

A megerősítéshez nyomja meg az Enter billentyűt.

Nyomja meg az Alkalmaz gombot.