# 9. Profilok

Több konfiguráció fenntartása
Joanmarie Diggs
joanied@gnome.org

Creative Commons Share Alike 3.0

Hammer Attila
hammera at pickup dot hu 2010, 2011, 2012, 2013, 2014, 2015, 2016, 2018, 2020, 2021.

# Profilok

Az Orka profiljai lehetővé teszik, hogy gyorsan menthessen és betölthessen többféle beállítási sablont, így gyorsan hozzáférhet az épp szükséges különböző beállításokhoz.

# Új profil mentése

Nyissa meg az Orka Beállítások ablakát.

Változtassa meg a kívánt beállításokat.

Az Általános lapon nyomja meg a Mentés másként gombot.

A megjelenő Profil mentése másként párbeszédpanelen írja be az új profil nevét a Profil neve szerkesztőmezőbe.

Nyomja meg az OK gombot a Profil mentése másként párbeszédablakon.

# Meglévő profil betöltése

Nyissa meg az Orka Beállítások ablakát.

Az Általános lap Aktív profil kombinált listamezőjében válassza ki a betöltendő profilt.

Nyomja meg a Betöltés gombot.

Megjelenik egy megerősítést kérő ablak. Ha be szeretné tölteni a kiválasztott profilt, nyomja meg az Igen gombot.

Ha végzett, nyomja meg az OK gombot.

# Meglévő profil beállításainak megváltoztatása

A megváltoztatni kívánt profil betöltéséhez kövesse a profil betöltésével kapcsolatos fentebb leírt lépéseket.

Az új profil elmentéséhez kövesse a profil mentésével kapcsolatos fentebb leírt lépéseket.

Amikor megjelenik az új profil nevét kérő párbeszédpanel, adja meg az aktuális profilnévvel egyező nevet. Az OK gomb megnyomásakor figyelmeztető üzenet jelenik meg, miszerint már létezik a megadott nevű profil.

Nyomja meg az Igen gombot. Ezzel felülírja a már létező profilban a beállításokat.

# A Kezdeti profil megváltoztatása

Nyissa meg az Orka Beállítások ablakát.

Az Általános lap Kezdeti profil kombinált listamezőjében válassza ki a betöltendő profilt.

Nyomja meg az OK gombot. Az Orka következő indításakor az újonnan beállított profil kerül automatikusan betöltésre.